A BIZOTTSÁG 221/2006/EK RENDELETE
(2006. február 8.)
a kiváló minőségűtől eltérő minőségű közönséges búza III. alkontingensének keretében alkalmazandó, a 2375/2002/EK rendelet által előírt csökkentési együttható megállapításáról, a 169/2006/EK rendelet alkalmazásában
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
tekintettel a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1766/92/EGK tanácsi rendelettől való eltérésről szóló, 2002. december 27-i 2375/2002/EK bizottsági rendeletre (2) és különösen annak 5. cikke (3) bekezdésére,
mivel:
(1)
A 2375/2002/EK rendelet 2 981 600 tonnás, éves vámkontingenst nyitott a kiváló minőségűtől eltérő minőségű közönséges búzára. Ez a kontingens három alkvótára van lebontva.
(2)
A 2375/2002/EK rendelettől a kiváló minőségűtől eltérő minőségű közönséges búzáról szóló III. alkontingens 1. részletére vonatkozó behozatali engedélyek kiállítása tekintetében való eltérésről szóló, 2006. január 31-i 169/2006/EK bizottsági rendelet (3) 1. cikke 464 879,874 tonnában rögzítette a 2006. január 1-jétőlmárcius 31-ig terjedő időszakra még rendelkezésre álló III. alkontingens mennyiségét.
(3)
A 2375/2002/EK rendelet 5. cikkének (1) bekezdésével összhangban a 2006. február 6-án kérelmezett mennyiségek meghaladják a rendelkezésre álló mennyiségeket. Ezért meg kell határozni, hogy milyen mértékben adhatók ki engedélyek, és rögzíteni kell a kérelmezett mennyiségekre alkalmazandó csökkentési együtthatókat.
ELFOGADTA EZT A RENDELETET:
1. cikk
A 2375/2002/EK rendelet 5. cikke (1) és (2) bekezdésének megfelelően a megfelelően 2006. február 6-án benyújtott és a Bizottságnak továbbított, a kiváló minőségűtől eltérő minőségű közönséges búza III. alkontingensére vonatkozó valamennyi behozatali engedély iránti kérelemnek a kérelmezett mennyiség 80,56049 %-áig kell helyt adni.
2. cikk
Ez a rendelet 2006. február 9-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. február 8-án.